ตอนมีพสพ.เกิดถุงแตก แต่แฟนกินยาคุมแบบ28เม็ดอยู่ โอกาสท้องเยอะไหมครับ
สวัสดีค่ะ การทานยาคุมกำเนิด (Oral contraception pills)ยาคุมกำเนิดโดยทั่วไปถือว่าเป็นวิธีในการป้องกันการตั้งครรภ์ที่มีประสิทธิภาพค่อนข้างดีค่ะ แต่ว่าต้องอาศัยวินัยในการรับประทานยา ร่วมกับต้องรับประทานอย่างถูกวิธีด้วย ซึ่งการรับประทานต้องเริ่มรับประทานเม็ดเเรกภายในวันที่ 1-5 ของรอบเดือนโดยที่ การเริ่มรับประทานยาคุมกำเนิด โดยทั่วไปมีทั้งแบบ 21 และ 28 เม็ดต่อแผงค่ะ ซึ่งการรับประทานแบบ 28 เม็ด สามารถรับประทานได้แผงต่อแผงได้เลยค่ะ โดยฮอร์โมนในยาเม็ดคุมกำเนิด จะทำการยับยั้งการตกไข่ เพิ่มความเหนียวของมูกปากมดลูก และทำให้เยื่อบุโพรงมดลูกบางลง ไม่เหมาะเเก่การตั้งครรภ์ค่ะซึ่งการเริ่มใช้ยาในช่วง 3 เดือนแรก อาจมีบ้างที่ไข่ตกได้ค่ะ เป็นสาเหตุที่ช่วงเเรกๆมักแนะนำให้ใช้ถุงยางอนามัยร่วมด้วยในช่วงแรก เพื่อเป็นการป้องกันการตั้งครรภ์ค่ะ แต่ถ้าใช้งานมาเป็นระยะเวลาค่อนข้างนาน รับประทานอย่างถูกต้อง ไม่มีการลืมรับประทานยา ส่วนมากประสิทธิภาพค่อนข้างดีค่ะ การที่มีปัญหาเรื่องถุงยางอนามัยเเตก หรือมีการหลั่งใน ในช่วงที่ใช้ยามาในระยะเวลานึงเเล้ว ส่วนมากมักประสิทธิภาพในการป้องกันการตั้งครรภ์จะค่อนข้างดีค่ะแต่ถ้ามีการลืม หรือรับประทานไม่ตรงเวลาค่ะ อาจต้องระวังเรื่องการตั้งครรภ์เอาไว้ด้วยค่ะ เนื่องจากถึงเเม้ว่ารับประทานอย่างถูกต้อง ก็ยยังมีรายงานการตั้งครรภ์ได้ 0.5-1% ดังนั้นถ้ามีปัญหาเช่นนี้เกิดขึ้น แนะนำให้สังเกตก่อนว่ามีเลือดออกมาตามรอบเเผงยาคุมหรือไม่ ถ้าไม่มีมาตามรอบ อาจลองตรวจปัสสาวะเพื่อดูการตั้งครรภ์ร่วมด้วยค่ะ